CELEX: 32016R1006
Language: hr
Date: 2016-06-22 00:00:00
Title: Provedbena uredba Komisije (EU) 2016/1006 оd 22. lipnja 2016. o izmjeni Uredbe (EU) br. 255/2010 u vezi s odredbama ICAO-a iz članka 3. stavka 1. (Tekst značajan za EGP)

23.6.2016   
            
            
               HR
            
            
               Službeni list Europske unije
            
            
               L 165/8
            
         PROVEDBENA UREDBA KOMISIJE (EU) 2016/1006
   оd 22. lipnja 2016.
   o izmjeni Uredbe (EU) br. 255/2010 u vezi s odredbama ICAO-a iz članka 3. stavka 1.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 551/2004 Europskog parlamenta i Vijeća od 10. ožujka 2004. o organizaciji i korištenju zračnog prostora u jedinstvenom europskom nebu (Uredba o zračnom prostoru) (1), a posebno njezin članak 6. stavak 7.,
   budući da:
   
               (1)
            
            
               U članku 3. stavku 1. Uredbe Komisije (EU) br. 255/2010 (2) propisano je da planiranje, koordinacija i izvođenje mjera za upravljanje protokom zračnog prometa (ATFM) koje obavljaju stranke iz članka 1. stavka 3.ili zastupnici koji djeluju u njihovo ime, uključeni u procese ATFM-a, moraju biti u skladu s odredbama ICAO-a navedenim u Prilogu. U Prilogu se upućuje na definicije i razne odredbe iz Aneksa 11. Konvenciji o međunarodnom civilnom zrakoplovstvu (dalje u tekstu: Čikaška konvencija), a posebno na njezino trinaesto izdanje iz srpnja 2001., koje uključuje izmjenu br. 47. Od donošenja Uredbe (EU) br. 255/2010 ICAO je donio niz izmjena definicija i odredaba Aneksa 11. Čikaškoj konvenciji, u koji je uključio najnoviju izmjenu br. 49.
            
         
               (2)
            
            
               Osim toga, u Prilogu Uredbi (EU) br. 255/2010 upućuje se i na odredbe ICAO-ovih regionalnih dopunskih postupaka (dokument 7030), konkretno na njihovo peto izdanje iz srpnja 2007. No peto izdanje dokumenta 7030 zapravo je iz 2008. godine i stoga je potrebno ispraviti upućivanje na izdanje iz 2007.
            
         
               (3)
            
            
               Stoga bi u Uredbi (EU) br. 255/2010 trebalo ispraviti i ažurirati upućivanja na Aneks 11. Čikaškoj konvenciji i dokument ICAO-a 7030, kako bi se državama članicama omogućilo ispunjavanje međunarodnih obveza i osiguravanje dosljednosti s ICAO-ovim međunarodnim regulatornim okvirom.
            
         
               (4)
            
            
               Uredbu (EU) br. 255/2010 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Odbora za jedinstveno nebo, uspostavljenog u skladu s člankom 5. Uredbe (EZ) br. 549/2004 Europskog parlamenta i Vijeća (3),
            
         DONIJELA JE OVU UREDBU:
   Članak 1.
   Prilog Uredbi (EU) br. 255/2010 zamjenjuje se sljedećim:
   
      
         „PRILOG
         
            Popis odredaba ICAO-a u vezi s upravljanjem protokom zračnog prometa
         
         
                     1.
                  
                  
                     Poglavlje 3. stavak 3.7.5 (Upravljanje protokom zračnog prometa) Aneksa 11. Čikaškoj konvenciji – Operativne usluge kontrole zračnog prometa (13. izdanje – srpanj 2001., s uključenom izmjenom br. 49).
                  
               
                     2.
                  
                  
                     Poglavlje 3. (Kapacitet ATS-a i upravljanje protokom zračnog prometa) dokumenta ICAO-a 4444, Postupci za usluge u zračnom prometu – Upravljanje zračnim prometom (PANS-ATM) (15. izdanje – 2007.).
                  
               
                     3.
                  
                  
                     Poglavlje 8. stavak 8.3. (Izuzeća od dodjele slotova ATFM-a) dokumenta ICAO-a 7030, Europski (EUR) regionalni dopunski postupci (5. izdanje 2008.).
                  
               
                     4.
                  
                  
                     Poglavlje 8. stavak 8.4 1.c) (o pridržavanju mjera ATFM-a od strane operatora zrakoplova) dokumenta ICAO-a 7030, Europski (EUR) regionalni dopunski postupci (5. izdanje 2008.).
                  
               
                     5.
                  
                  
                     Poglavlje 2. stavak 2.3.2 (o promjenama u EOBT-u) dokumenta ICAO-a 7030, Europski (EUR) regionalni dopunski postupci (5. izdanje 2008.).”
                  
               
   
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 96, 31.3.2004., str. 20.
   
   
      (2)  Uredba Komisije (EU) br. 255/2010 od 25. ožujka 2010. o utvrđivanju zajedničkih pravila za upravljanje protokom zračnog prometa (SL L 80, 26.3.2010., str. 10.).
   
      (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).